b'\n_START_ARTICLE_\nMga uri ng tinitirhang pook sa Rusya\n_START_PARAGRAPH_\nAng sistemang pagbubukod ng mga tinitirhang lugar o lokalidad sa Rusya, dating Unyong Sobyet, at ilang mga estado ng dating Unyong Sobyet ay may tiyak na mga kakaibang uri kung ihahambing sa mga sistemang pagbubukod sa ibang bansa.\n_START_SECTION_\nMakabagong pagbubukod sa Rusya\n_START_PARAGRAPH_\nNoong panahong Sobyet, bawat isa sa mga republika ng Unyong Sobyet, kasama ang Rusong SFSR, ay may sariling dokumentong pambatasan na tumutukoy sa pagbubukod o pag-uuri ng mga tinitirhang pook o lokalidad.  Kasunod ng pagbuwag ng Unyong Sobyet, ipinagkatiwala ang gawain ng pagpapausbong at pagpapanatili ng gayong pagbubukod sa Rusya sa mga kasakupang pederal. Habang may ilang mga pagkakaiba sa mga pagbubukod na ginagamit ng mga kasakupang pederal, nakabatay pa rin ito sa pangkaramihan sa sistemang ginamit sa RSFSR.  Sa lahat ng mga kasakupang pederal, ibinukod ang mga tinitirhang pook o lokalidad sa dalawang pangunahing kaurian: urbano at rural. Ang iba pang mga dibisyon ng mga kauriang ito ay bahagyang mag-iba-iba sa bawat kasakupang pederal, ngunit lahat ay sumusunod sa mga karaniwang takbo na inilalarawan sa ibaba.'